Simeon Booker

Simeon Booker (27 Ogos 1918 – 10 Disember 2017) merupakan pemenang kewartawanan Amerika-Afrika yang kerjanya muncul dalam penerbitan berita-berita utama lebih dari 50 tahun. Beliau dikenali menerusi kerja kewartawanannya semasa Gerakan Hak Asasi dan liputan beliau mengenai pembunuhan kanak-kanak 14 tahun, Emmett Till (1955). Beliau bekerja untuk The Washington Post, Jet dan  Ebony.

Kehidupan awal
Dilahirkan di Baltimore, Maryland, Booker berpindah bersama-sama keluarganya ke Youngstown, Ohio, semasa beliau berusia lima tahun.  Di sana, bapanya telah membuka YMCA untuk masyarakat Amerika Afrika. Semasa di sekolah tinggi di Youngstown, beberapa kisah Brooker telah diterbitkan dalam sebuah surat khabar masyarakat Amerika Afrika di Baltimore, Afro American.

Pendidikan
Booker tamat belajar dari sekolah tinggi di Youngstown dan kemudiannya memasuki Kolej Youngstown, namun membuat keputusan berpindah ke Virginia Union University di Richmond, Virginia, apabila beliau belajar bahawa pelajar Amerika Afrika dinafikan kad aktiviti di sekolah tajaan YMCA. Beliau memperoleh wang semasa di kolej dengan memberi publisiti kepada pasukan sukan Universiti.

Kerjaya awal
Booker kembali ke Youngstown semasa cuti musim panas dan menerbitkan artikel-artikel berkaitakan sukan Liga Besbol Negro di sana. Selepas tamat belajar dalam ijazah, beliau menyertai Afro American. Booker kemudiannya kembali ke Ohio dan bekerja untuk Call and Post. B

Kerjaya kewartawanan
Pada tahun 1952, Booker menjadi wartawan Amerika Afrika pertama untuk The Washington Post. Booker dikenali menerusi laporannya mengenai Gerakan Hak Asasi ketika bekerja untuk majalah Jet dan Ebony. Liputan beliau mengenai pembunuhan kanak-kanak 14 tahun, Emmett Till di Mississippi pada tahun 1955 dan perbicaraan pembunuhan tersebut merupakan antara yang mendapat perhatian. Booker bersara pada tahu 2007 ketika berusia 88 tahun.

Sepanjang kerjayanya, beliau telah dianugerahkan beberapa pengiktirafan termasuklah Newspaper Guild Award dan Wilkie Award. Pada tahun 1982, beliau menjadi wartawan Amerika Afrika yang pertama memenangi National Press Club's Fourth Estate Award untuk sumbangan sepanjang hayat dalam kewartawanan. 

Pada tahun 2015, beliau dianugerahkan George Polk Career Award. 

Pada Februari 2017, 17 orang ahli Kongres mencalonkan Booker untuk Pingat Emas Kongress.

Kematian
Booker meninggal dunia pada 10 Disember 2017 di Solomons, Maryland akibat komplikasi berkaitan pneumonia, di usia 99 tahun. Beliau meninggalkan seorang balu, Carol dan anak mereka, Teddy.

Buku terbitan
Shocking the Conscience: A Reporter's Account of the Civil Rights Movement (University Press of Mississippi, April 2013)
Susie King Taylor, Civil War Nurse (McGraw-Hill, June 1969)
Black Man's America (Prentice-Hall, 1964)

Rujukan

Bacaan tambahan
 Simeon Booker, "A Negro Reporter at the Till Trial", Nieman Reports, January 1956.
 Simeon Booker, "My Jet Years — 1953–2006", Jet, November 13, 2006.
 Amber Larkins, "Sixty-Five Years of Covering the News", American Journalism Review, December 2012/January 2013.

Kelahiran 1918
Kematian 2017
Wartawan Amerika Syarikat